། །མགོན་པོ་རྟག་པའི་རྡོ་རྗེའི་སྒྲུབ་ཐབས་ཚེ་དབང་དང་བཅས་པ་འཆི་མེད་གྲུབ་པའི་འདོད་འཇོ་བཞུགས་སོ།།
འཇིགས་བྱེད་ཧེ་རུ་ཀ་ལ་ཕྱག་འཚལ་ལོ། །ཚངས་དང་དྲག་པོ་ཡིད་སྲུབས་ནོར་ལྷའི་བུས། །རྒྱལ་བར་མ་ནུས་འཆི་བདག་གཏུམ་པོའི་གཡུལ། །རྨིག་མེད་འཇོམས་མཛད་དཔལ་ལྡན་ཁྲག་འཐུང་རྒྱལ། །བླ་མའི་ཞབས་དང་གཉིས་མིན་དེར་ཕྱག་འཚལ། །རྒྱུད་དོན་བླ་མའི་ཞལ་ལས་འོངས་གང་འདིར། །འཇིགས་བྱེད་ཧེ་རུ་ཀ་ཡི་ལུང་ཐོབ་པས། །རྟོག་བཟོ་དྲི་མའི་རྙོག་པས་མ་སྤགས་པར། །པདྨ་དཀར་པོས་གཞན་ལ་སྦྱིན་པར་བྱ། ། དཔལ་འཇིགས་བྱེད་ཧེ་རུ་ཀ་ཞལ་གཅིག་ཕྱག་བཞི་པ་ལ་བརྟེན་ནས་འཆི་བ་མེད་པའི་གྲོང་ཁྱེར་ཉམས་དགའ་བར་རང་དང་གཞན་འཇུག་པར་མོས་པ་དག་གིས། རྒྱུད་ནས་མངོན་པར་བསྔགས་པའི་གནས་སུ། སྟེགས་བུ་གཙང་མར་མཎྜལ་པདྨ་འདབ་མ་བརྒྱད་པ་མཛེས་ཚོན་དུ་བྱས་པའི་དབུས་དང་ཕྱོགས་བཞིར་ལྷའི་མཚན་མ་བཀོད། དཀྱིལ་འཁོར་གྱི་དབུས་ཀྱི་མཉྫིའི་ཁར་རིན་པོ་ཆེའི་བུམ་པ་འབྲས་བུ་ཅན་གྱི་ཤིང་ངམ་ཀུ་ཤས་ཁ་བརྒྱན། དྲི་མ་མེད་པའི་དར་གྱིས་མགུལ་དཀྲིས་པ་བཞག གཡས་སུ་ཚེའི་འབྲང་རྒྱས་དང་གཡོན་དུ་ཚེ་ཆང་བདུད་རྩི་ལྔ་བཏབ་པས་ཀ་པཱ་ལ་བཀང་བ་བཞག སློབ་དཔོན་གྱི་སྲིན་ལག་གི་ཁྲག་གཏར་བའི་ཉ་སྐྱོགས། བཀྲ་ཤིས་པའི་རྫས་བརྒྱད། རྡོ་རྗེ་དྲིལ་བུ་ལ་སོགས་པ་དམ་ཚིག་གི་རྫས་དང་། ཚོགས་དང་མཆོད་པ་མ་ཚང་བ་མེད་པ་ཕྱག་ལེན་བཞིན་བཤམས་ཏེ་བདེ་བའི་སྟན་ལ་འདུག་ནས། ཕྱོགས་བཅུར་བཞུགས་པ་སོགས། སྐྱབས་སེམས། རང་གི་ཕུང་ཁམས་སྐྱེ་མཆེད་ཐམས་ཅད་ལྷར་གསལ་བའི་སོགས་ནས། བརྒྱུད་འདེབས་དང་ཞུ་བསྟིམ་བཅས་གོང་གནོན་ལྷན་སྐྱེས་སྐབས་ལྟར། དེ་ནས། རང་ཉིད་སྐད་ཅིག་གིས་མགོན་དཀར་ཕྱག་བཞི་པར་གསལ་བའི་ཐུགས་ཀར་ཉི་མ་ལ་གནས་པའི་ཧཱུྃ་ཡིག་གི་འོད་ཀྱིས་བསིལ་བ་ཚལ་གྱི་དུར་ཁྲོད་ནས་མགོན་དཀར་ཕྱག་བཞི་པའི་ལྷ་ཚོགས་བླ་མ་དང་གཉིས་སུ་མེད་པ་མདུན་གྱི་ནམ་མཁར་བཛྲ་ས་མཱ་ཛཿ ན་མཿཏེ་ཧཱུྃ། ན་མཱ་མི་ཧཱུྃ། ན་མོ་ན་མཿཧཱུྃ། ཨོཾ་ཤྲི་ཧེ་རུ་ཀ་ས་པ་རི་ཝཱ་རེ་ཨརྒྷཾ། པཱདྱཾ། པུཥྤེ། དྷཱུ་པེ། ཨཱ་ལོ་ཀེ གནྡྷེ། ནཻ་ཝི་དྱཱ། ཤཔྟ་པྲ་ཏཱིཙྪ་ཧཱུྃ་གིས་མཆོད། དཀོན་མཆོག་གསུམ་ལ་བདག་སྐྱབས་མཆི་སོགས་ལན་གསུམ་གྱིས་བདུན་རྣམ་དག་བྱས། ཚོགས་ཞིང་རང་ལ་རྡོ་རྗེ་བསྡུ་བའི་ཕྱག་རྒྱ་དང་སྔགས། བཛྲ་མུཿཡིས་བསྡུའོ།། དེ་ནས་སེམས་ཅན་ཐམས་ཅད་འཁོར་བའི་རྒྱ་མཚོ་ལས་བསྒྲལ་ཏེ་རྣམ་པ་ཐམས་ཅད་མཁྱེན་པའི་བདེ་བ་ལ་དགོད་པར་བྱ་བའི་ཕྱིར་བདག་ཉིད་རྫོགས་པའི་བྱང་ཆུབ་ཐོབ་པར་བྱའོ།། སྙམ་པའི་བསམ་པས། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ། ཞེས་བརྗོད་པས་ཆོས་ཐམས་ཅད་མི་དམིགས་པའི་སྟོང་པ་ཉིད་དུ་གྱུར་པའི་དབྱིངས་སུ་ཆུ་སྐྱེས་འདབ་མ་བརྒྱད་པའི་ལྟེ་བར་ཉི་མའི་སྟེང་དུ་བཾ་རོ་ཕོ་མོ་བསྣོལ་བའི་གདན་ལ་ཧཱུྃ་ཡིག་དཀར་པོ་དེ་ལས་འོད་ཟེར་འཕྲོས། སེམས་ཅན་ཐམས་ཅད་གྱི་དུས་མ་ཡིན་པའི་འཆི་བའི་འཇིགས་པ་བསལ། འཆི་བ་མེད་པའི་གོ་འཕང་ལ་བཀོད། ཚུར་འདུས་ཧཱུྃ་ལ་ཐིམ། དེ་ཡོངས་སུ་གྱུར་པ་ལས་རང་ཉིད་དཔལ་ཡེ་ཤེས་ཀྱི་མགོན་པོ་རྟག་པའི་རྡོ་རྗེ་ཟླ་བ་ཆུ་ཤེལ་གྱི་མདོག་ལྟར་དཀར་བ། ཞལ་གཅིག་སྤྱན་གསུམ་ཁྲོ་ལ་འཛུམ་པ། ཕྱག་བཞིའི་གཡས་ཀྱི་དང་པོས་འཆི་མེད་ཀྱི་བདུད་རྩིས་གང་བའི་རིན་པོ་ཆེ་བཻཌཱུརྻ་དཀར་པོའི་བུམ་པ་ཐུགས་ཀར་འཛིན་ཅིང་གཉིས་པས་རལ་གྲི་འཕྱར་བ། གཡོན་དང་པོས་ཐོད་ཁྲག་ཐུགས་ཀའི་འོག་ཏུ་བསྣམས་ཤིང་གཉིས་པས་ཁ་ཊྭཾ་ག་རྩེ་གསུམ་འགྱིང་སྟབས་སུ་འཛིན་པ། ཕྱག་རྒྱ་དྲུག་དང་སྦྲུལ་གྱིས་བརྒྱན་ཅིང་མི་མགོ་སྐམ་པོ་ལྔའི་དབུ་རྒྱན་དང་རློན་པ་བརྒྱའི་ཕྱེད་ཀྱི་དོ་ཤལ་ཅན། ཞིང་ལྤགས་དང་གླང་པོ་ཆེའི་ཀོ་རློན་གྱིས་སྟོད་གཡོགས་ཤིང་སྟག་གི་པགས་པས་ཤམ་ཐབས་བྱས་པ། ཁྲག་གི་ཐིག་ལེ། ཞག་གི་ཟོ་རིས། ཐལ་ཆེན་གྱི་ཚོམ་བུས་སྤྲས་པ། སྐུའི་ཡུམ་ཞི་བྱེད་མ་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བ། དཔའ་བོ་རོལ་པའི་འདུག་སྟངས་ཀྱིས་མེའི་ཀློང་ཆེན་པོའི་དབུས་ན་བཞུགས་པའི་ཤར་དུ་འགུགས་བྱེད་མཐིང་ཁ་ཐུགས་ཀྱི་ཡུམ། ལྷོར་བྱ་རོག་སྔོན་མོ་ཡོན་ཏན་གྱི་ཡུམ། ནུབ་ཏུ་སྲུང་བྱེད་དམར་མོ་གསུང་གི་ཡུམ། བྱང་དུ་སྒྲོལ་བྱེད་ལྗང་ཁུ་འཕྲིན་ལས་ཀྱི་ཡུམ། ཐམས་ཅད་ཀྱང་ཞལ་གཅིག་ཕྱག་གཉིས་ཁྲོ་ཞིང་གཏུམ་པ། ཕྱག་གཡས་ལྕགས་ཀྱུ་དང་གཡོན་ཐོད་ཁྲག་འཛིན་པ། རུས་པ་དང་རིན་པོ་ཆེས་བརྒྱན་ཅིང་ཕྱོགས་ཀྱི་གོས་ཅན། ཞབས་བརྐྱང་བསྐུམ་གར་སྟབས་སུ་བཞུགས་པ། མཚམས་བཞིར་བྱང་སེམས་དཀར་དམར་གྱིས་གཏམས་པའི་བུམ་པ་བདུད་རྩི་ལྔས་གང་བའི་ཐོད་པས་མཚན་པའོ། །གཙོ་བོའི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་གནས་པའི་སྲོག་ཧཱུྃ་དཀར་པོ། དེའི་མཐར་གདགས་པའི་སྲོག་ཨོཾ་བཛྲ་ཀཱ་ཝུ་ཝ་ཝ་པ་ཤཱ་ཡ་མཧཱ་ཀཱ་ལ་ཡ་ཧཱུྃ་ཕཊ྄། ཨོཾ་ཨ་མཱ་རཎི་ཛི་ཝིནྟི་ཡེ་སྭཱ་ཧཱས་བསྐོར་བ་དེ་ལས་འོད་ཟེར་འཕྲོས། བསྒོམས་པ་དང་འདྲ་བའི་ཡེ་ཤེས་པ་དབང་ལྷ་དང་བཅས་པ་སྤྱན་དྲངས། ཛཿཧཱུྃ་བཾ་ཧོཿ ཡེ་ཤེས་པ་དམ་ཚིག་པ་དང་གཉིས་མེད་དུ་བསྲེས། དབང་གི་ལྷ་ཚོགས་རྣམས་ཀྱིས་རིན་པོ་ཆེའི་བུམ་པ་བདུད་རྩིས་གང་བས་དབང་བསྐུར། སྐུ་གང་། དྲི་མ་དག་ཆུ་ལྷག་མ་གྱེན་དུ་འཁྱིལ་བ་ལས། རལ་པ་སེར་པོ་གྱེན་དུ་བརྫིས་པའི་དབུས་སུ་མི་བསྐྱོད་པས་བརྒྱན་ཅིང་། ཡུམ་ལ་རྣམ་སྣང་། ཤར་དུ་མི་བསྐྱོད་པ། ལྷོར་རིན་འབྱུང་། ནུབ་ཏུ་སྣང་བ་མཐའ་ཡས། བྱང་གི་ཡུམ་ལ་དོན་ཡོད་གྲུབ་པས་དབུ་བརྒྱན་པར་གྱུར། ཨོཾ་ཤྲཱི་ཧེ་རུ་ཀ་ས་པཱ་རི་ཝཱ་ར་ཨརྒྷཾ་པྲ་ཏིཙྪ་ཧཱུྃ་སྭཱ་ཧཱ་ནས། ཤབྟའི་བར་ཆུ་གཉིས་སྔོན་དུ་འགྲོ་བའི་ཉེར་སྤྱོད་ལྔ་རོལ་མོ་དང་བཅས་པས་མཆོད། ཨོཾ་འགྲུབ་པར་གྱུར་ཅིག་ཧ་ཧ་ཧཱུྃ་དང་སོགས་རྐང་པ་བརྒྱད་པས་བསྟོད། བདུད་རྩི་སྭ་བྷཱ་ཝས་སྦྱངས། མདུན་དུ་ཡཾ་ལས་རླུང་གི་དཀྱིལ་འཁོར། དེའི་སྟེང་དུ་རཾ་ལས་མེའི་དཀྱིལ་འཁོར། དེའི་སྟེང་དུ་ཨཱ་ལས་པདྨའི་སྣོད་དཀར་པོ་ཡངས་ཤིང་རྒྱ་ཆེ་བ་ཐོད་པ་གསུམ་གྱི་སྒྱེད་པུ་ལ་གནས་པའི་ནང་དུ་ཨོཾ་ཨཱཾ་ཏྲཱཾ་ཁཱཾ་ཧཱུྃ། ལཱཾ་མཱཾ་པཱཾ་ཏཱཾ་བཾ་ལས་བདུད་རྩི་ལྔ་དང་སྒྲོན་མེ་ལྔ་རླུང་གིས་བསྐུལ་བས་མེ་འབར། ཐོད་པ་བསྲོས་པས་རྫས་རྣམས་ཞུ་བ་ཉི་མ་འཆར་ཁའི་ཁ་དོག་ཅན། དེའི་སྟེང་དུ་དངུལ་ཆུའི་མདོག་ཅན་གྱི་ཧཱུྃ་ལས་བྱུང་བའི་ཁ་ཊྭཱཾ་ག་དཀར་པོ་ཐུར་དུ་བལྟ་བ་བདུད་རྩིའི་རང་བཞིན་དུ་ཞུ་བས་རོ་གཅིག་པར་གྱུར་པ་རྣམས། ཨ་ཨཱ་ཨི་ཨཱི་ཨུ་ཨཱུ་རྀ་རཱྀ་ལྀ་ལཱྀ་ཨེ་ཨཻ་ཨོ་ཨཽ་ཨཾ་ཨཱཿ ཀ་ཁ་ག་གྷ་ང་། ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་དྷ་ན། པ་ཕ་བ་བྷ་མ། ཡ་ར་ལ་ཝ་ཤ་ཥ་ས་ཧ་ཀྵཿ ཡ་ར་ལ་ཝ་ཌ་ཌྷ། ཨཱ་ལི་གཡོན་སྐོར། ཀཱ་ལི་གཡས་སྐོར་དུ་སོང་བ་ཡོངས་སུ་གྱུར་པ་ལས་ཨོཾ་ཨཱཿཧཱུྃ་གི་ཡི་གེ་བརྩེགས་མར་གནས་པ་དེ་དག་ལས་འཁོར་ལོ་གསུམ་གྱི་ལྷ་རྣམས་འཕྲོས། འགྲོ་བའི་དོན་བྱས་སྙོམས་པར་འཇུག་པ་སྔོན་དུ་འགྲོ་བས་འོད་དུ་ཞུ་ནས་ཡི་གེ་གསུམ་ལ་རིམ་པ་བཞིན་ཐིམ། ཨོཾ་ཡིག་གིས་ཞུ་བས་སྦྱངས། ཨཱཿཡིག་གིས་མང་པོར་སྤེལ། ཧཱུྃ་ཡིག་གིས་སྦར་བ་དང་ཡེ་ཤེས་ཀྱི་བདུད་རྩིར་བྱས། ཨོཾ་ཨཱཿཧཱུྃ་ལན་གསུམ་བརྗོད་པས་བྱིན་གྱིས་བརླབས་ཏེ། བཛྲ་ཨ་མྲྀ་ཏ་པཱུ་ཛ་ཁཱ་ཧིས་མྱང་བར་བྱའོ། །བདག་གི་རྣལ་འབྱོར་རོ། །དེ་ནས་མདུན་གྱི་དཀྱིལ་འཁོར་ལ་བདུད་རྩི་འཐོར་ཞིང་། ཨོཾ་སྭ་བྷཱ་ཝས་སྦྱངས་ཆོས་ཐམས་ཅད་མི་དམིགས་པའི་སྟོང་པ་ཉིད་དུ་གྱུར། སྟོང་པའི་དབྱིངས་སུ་མདུན་རྟེན་གྱི་གོ་སར་ཆུ་སྐྱེས་འདབ་མ་བརྒྱད་པའི་ལྟེ་བར་ཉི་མའི་སྟེང་དུ་བཾ་རོ་ཕོ་མོ་བསྣོལ་བའི་གདན་ལ་ཧཱུྃ་ཡིག་དཀར་པོ་དེ་ལས་འོད་ཟེར་འཕྲོས། སེམས་ཅན་ཐམས་ཅད་གྱི་དུས་མ་ཡིན་པའི་འཆི་བའི་འཇིགས་པ་བསལ། འཆི་བ་མེད་པའི་གོ་འཕང་ལ་བཀོད། ཚུར་འདུས་ཧཱུྃ་ལ་ཐིམ། དེ་ཡོངས་སུ་གྱུར་པ་ལས་རང་ཉིད་དཔལ་ཡེ་ཤེས་ཀྱི་མགོན་པོ་རྟག་པའི་རྡོ་རྗེ་ཟླ་བ་ཆུ་ཤེལ་གྱི་མདོག་ལྟར་དཀར་བ། ཞལ་གཅིག་སྤྱན་གསུམ་ཁྲོ་ལ་འཛུམ་པ། ཕྱག་བཞིའི་གཡས་ཀྱི་དང་པོས་འཆི་མེད་ཀྱི་བདུད་རྩིས་གང་བའི་རིན་པོ་ཆེ་བཻཌཱུརྻ་དཀར་པོའི་བུམ་པ་ཐུགས་ཀར་འཛིན་ཅིང་གཉིས་པས་རལ་གྲི་འཕྱར་བ། གཡོན་དང་པོས་ཐོད་ཁྲག་ཐུགས་ཀའི་འོག་ཏུ་བསྣམས་ཤིང་གཉིས་པས་ཁ་ཊྭཾ་ག་རྩེ་གསུམ་འགྱིང་སྟབས་སུ་འཛིན་པ། ཕྱག་རྒྱ་དྲུག་དང་སྦྲུལ་གྱིས་བརྒྱན་ཅིང་མི་མགོ་སྐམ་པོ་ལྔའི་དབུ་རྒྱན་དང་རློན་པ་བརྒྱའི་ཕྱེད་ཀྱི་དོ་ཤལ་ཅན། ཞིང་ལྤགས་དང་གླང་པོ་ཆེའི་ཀོ་རློན་གྱིས་སྟོད་གཡོགས་ཤིང་སྟག་གི་པགས་པས་ཤམ་ཐབས་བྱས་པ། ཁྲག་གི་ཐིག་ལེ། ཞག་གི་ཟོ་རིས། ཐལ་ཆེན་གྱི་ཚོམ་བུས་སྤྲས་པ། སྐུའི་ཡུམ་ཞི་བྱེད་མ་དཀར་མོ་གྲི་ཐོད་འཛིན་པ་དང་མཉམ་པར་སྦྱོར་བ། དཔའ་བོ་རོལ་པའི་འདུག་སྟངས་ཀྱིས་མེའི་ཀློང་ཆེན་པོའི་དབུས་ན་བཞུགས་པའི་ཤར་དུ་འགུགས་བྱེད་མཐིང་ཁ་ཐུགས་ཀྱི་ཡུམ། ལྷོར་བྱ་རོག་སྔོན་མོ་ཡོན་ཏན་གྱི་ཡུམ། ནུབ་ཏུ་སྲུང་བྱེད་དམར་མོ་གསུང་གི་ཡུམ། བྱང་དུ་སྒྲོལ་བྱེད་ལྗང་ཁུ་འཕྲིན་ལས་ཀྱི་ཡུམ། ཐམས་ཅད་ཀྱང་ཞལ་གཅིག་ཕྱག་གཉིས་ཁྲོ་ཞིང་གཏུམ་པ། ཕྱག་གཡས་ལྕགས་ཀྱུ་དང་གཡོན་ཐོད་ཁྲག་འཛིན་པ། རུས་པ་དང་རིན་པོ་ཆེས་བརྒྱན་ཅིང་ཕྱོགས་ཀྱི་གོས་ཅན། ཞབས་བརྐྱང་བསྐུམ་གར་སྟབས་སུ་བཞུགས་པ། མཚམས་བཞིར་བྱང་སེམས་དཀར་དམར་གྱིས་གཏམས་པའི་བུམ་པ་བདུད་རྩི་ལྔས་གང་བའི་ཐོད་པས་མཚན་པའོ། །གཙོ་བོའི་ཐུགས་ཀར་ཉི་མའི་དཀྱིལ་འཁོར་གྱི་སྟེང་དུ་གནས་པའི་སྲོག་ཧཱུྃ་དཀར་པོ། དེའི་མཐར་གདགས་པའི་སྲོག་ཨོཾ་བཛྲ་ཀཱ་ཝུ་ཝ་ཝ་པ་ཤཱ་ཡ་མཧཱ་ཀཱ་ལ་ཡ་ཧཱུྃ་ཕཊ྄། ཨོཾ་ཨ་མཱ་རཎི་ཛི་ཝིནྟི་ཡེ་སྭཱ་ཧཱས་བསྐོར་བ་དེ་ལས་འོད་ཟེར་འཕྲོས། བསིལ་བ་ཚལ་གྱི་དུར་ཁྲོད་ནས་ཡེ་ཤེས་ཀྱི་མགོན་པོ་འཁོར་དང་བཅས་པ་བཛྲ་ས་མ་ཛཿ སྤོས་དུད་རོལ་མོ་དབྱངས་སྙན་དང་བཅས་དད་གདུང་རྩེ་གཅིག་གིས། ཧཱུྃ། དད་པ་དང་ནི་དམ་ཚིག་གིས། །ཚུར་གཤེགས་ཡེ་ཤེས་མགོན་པོ་ཁྱོད། །དཀྱིལ་འཁོར་གནས་འདིར་གཤེགས་སུ་གསོལ། །ལྷ་ཆེན་དཔལ་འབར་གཤེགས་སུ་གསོལ། །གསང་བའི་ཡུམ་ལྔ་གཤེགས་སུ་གསོལ། །ཁྱོད་ལ་གསང་བའི་མཚན་གསོལ་བ། །ནག་པོ་རོ་ལངས་དུར་ཁྲོད་བདག །མཚན་ནས་འབོད་དོ་ད་ཚུར་སྤྱོན། །བསིལ་བའི་ཚལ་དུ་མཚན་གསོལ་བ། །ནག་པོ་མནའ་གཟན་ཀུན་གྱི་གཤེད། །མཚན་ནས་འབོད་དོ་ད་ཚུར་སྤྱོན། །སྒྲུབ་པ་པོ་ཡི་གནས་མཆོག་ན། །དམ་རྫས་བདུད་རྩིའི་ཚོགས་ནི་སི་ལི་ལི། །ཤ་ཆེན་སྤོས་ཀྱི་དུད་སྤྲིན་ཁྱིལ་ལི་ལི། །བྷནྡྷ་རུས་པའི་ཚོགས་ནི་ཁྲ་ལ་ལ། ཨ་ཀར་དུད་སོགས་སྤོས་ངད་ཐུལ་ལུ་ལུ། །མཐུན་པའི་དམ་རྫས་ཚོགས་སོ་ད་ཚུར་སྤྱོན།། ཞེས་མངོན་སུམ་དུ་བྱོན་པར་བསམས་ནས། ཨོཾ་ཤྲཱི་བཛྲ་ཧེ་རུ་ཀ་ཨརྒྷཾ་སོགས་ཀྱིས་མཆོད། ཛཿཧཱུྃ་བཾ་ཧོཿཡེ་ཤེས་པ་དང་དམ་ཚིག་པ་དབྱེར་མེད་དུ་བསྲེས། སླར་ཡང་ཐུགས་ཀའི་འོད་ཀྱིས་གདན་གསུམ་ཚང་བའི་དབང་གི་ལྷ་ཚོགས་སྤྱན་དྲངས། དབང་གི་ལྷ་ཚོགས་རྣམས་ཀྱིས་རིན་པོ་ཆེའི་བུམ་པ་བདུད་རྩིས་གང་བས་དབང་བསྐུར། སྐུ་གང་། དྲི་མ་དག་ཆུ་ལྷག་མ་གྱེན་དུ་འཁྱིལ་བ་ལས། རལ་པ་སེར་པོ་གྱེན་དུ་བརྫེས་པའི་དབུས་སུ་མི་བསྐྱོད་པས་བརྒྱན་ཅིང་། ཡུམ་ལ་རྣམ་སྣང་། ཤར་དུ་མི་བསྐྱོད་པ། ལྷོར་རིན་འབྱུང་། ནུབ་ཏུ་སྣང་བ་མཐའ་ཡས། བྱང་གི་ཡུམ་ལ་དོན་ཡོད་གྲུབ་པས་དབུ་བརྒྱན་པར་གྱུར། མཆོད་པ་འབུལ་བ་ནི། བདག་བསྐྱེད་ཀྱི་ཐུགས་ཀ་ནས་སྤྲོས་པའི་མཆོད་པའི་སྤྲིན་མཐའ་ཀླས་པའི་མཆོད་རྫས་སྤྲོ་བས་མཆོད་པར་མོས་ཏེ། ཧཱུྃ། རབ་འབྱམས་སངས་རྒྱས་ཞིང་ཁམས་ཀུན་ཁྱབ་པའི། །མེ་ཏོག་བདུག་སྤོས་མར་མེ་དྲི་ཆབ་དང་། །ཞལ་ཟས་རོལ་མོ་ཡིད་འོང་སྤྲོ་བའི་སྤྲིན། །མགོན་པོ་འཇིགས་བྱེད་འཁོར་དང་བཅས་ལ་འབུལ། །རབ་མཛེས་བལྟ་བས་མི་ངོམས་གཞོན་ནུ་མ། །གཟུགས་སྒྲ་དྲི་རོ་རེག་བྱའི་རྡོ་རྗེ་ནི། །སྒེག་མོའི་རྣམ་ཐར་འཛིན་པས་མཁའ་ཁྱབ་པ། །མགོན་པོ༴ ཟག་མེད་ཡེ་ཤེས་བདུད་རྩིའི་རང་བཞིན་གང་། །སྒྲོན་མ་ལྔ་ཡི་རྣམ་པར་རོལ་པའི་རྫས། །རྒྱ་མཚོའི་ཀློང་ལྟར་མི་ཟད་འཁྱིལ་བ་འདི། །མགོན་པོ༴ ཞེས་མཆོད། རྒྱས་པར་སྤྲོ་ན། ཧཱུྃ། དཔག་བསམ་ཤིང་བཅུད་སོགས་སྨན་རཀ་བདེ་གསུམ་གྱིས་ཀྱང་མཆོད།  བསྟོད་པ་ནི། ཨོཾ་འགྲུབ་པར་གྱུར་ཅིག་སོགས། རྐང་པ་བརྒྱད་པས་བསྟོད། རྒྱས་པར་སྤྲོ་ན། ཧཱུྃ། རབ་དཀར་ཞི་བའི་ཆ་ཙམ་བཟུང་བའང་སོགས། ཞི་བའི་བསྟོད་བསྐུལ་ཀྱང་བྱ། མདུན་བསྐྱེད་དོ། དེ་ནས་བུམ་བསྐྱེད་ནི། ཨོཾ་སྭ་བྷཱ་ཝས་སྦྱངས། ། བུམ་པ། ཚེ་ཟན། ཚེ་ཆང་རྣམས་མི་དམིགས་པ་སྟོང་པ་ཉིད་དུ་གྱུར། སྟོང་པའི་ངང་ལས་བྷྲཱུཾ་བྷྲཱུཾ་བྷྲཱུཾ་ལས་རིན་པོ་ཆེའི་བུམ་པ་དང་ཀ་པཱ་ལ་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་ཆུ་སྐྱེས་འདབ་མ་བརྒྱད་པའི་ནས་བསྟོད་པ་རྫོགས་པའི་བར་མདུན་བསྐྱེད་བཞིན་བྱའོ། །དེ་ནས་བཟླས་པ་ནི། རང་གི་ཐུགས་ཀའི་སྔགས་ཀྱི་འཕྲེང་བ་ལས་འོད་ཟེར་འཕྲོས། ཚེ་ལ་གནོད་བྱེད་ཀྱི་བགེགས་ཐམས་ཅད་བསྒྲལ། ལྷ་མ་སྲིན་སྡེ་བརྒྱད་ཐམས་ཅད་དབང་དུ་བསྡུས། དེ་རྣམས་ཀྱིས་འཇིག་རྟེན་གྱི་ཁམས་ཀྱི་ཚེ་བསྲིང་བར་ནུས་པའི་སྣོད་བཅུད་ཐམས་ཅད་བཀུག བུམ་པ་དང་ཀ་པཱ་ལའི་ལྷ་ཚོགས་རྣམས་དང་གཉིས་སུ་མེད་པར་བསྟིམ་པར་བསམ་ཞིང་། ཨོཾ་བཛྲ་ཀཱ་ཝུ་ཝ་ཝ་པ་ཤཱ་ཡ་མཧཱ་ཀ་ལ་ཡ་ཧཱུྃ་ཕཊ྄་ཅེས་ཡི་གེ་བཅུ་བདུན་པ་ཅི་རིགས་པ་བཟླས། བརྒྱ་རྩ་བརྒྱད་སྲིན་ལག་གཏར་བའི་ཁྲག་ལ་གདབ་བོ།། ལས་ཀྱི་བུམ་པར་པད་ཉིའི་གདན་ལ་ཧཱུྃ་ལས་ལས་ཀྱི་མགོན་པོ་མཐིང་ནག་བྱ་རོག་གི་ཞལ་ཅན་ཁྲོ་གཏུམ་འབར་བའི་ཕྱག་གཡས་གྲི་གུག་དང་གཡོན་ཐོད་ཁྲག་འཛིན་པ་ཁྲོ་ཆས་རྫོགས་ཤིང་མེ་དཔུང་